મારા જીવન પર પુસ્તક લખાય તે અંગે મને ક્યારેય વાંધો નહોતો. પુસ્તકની લેખિકા ભારતી પ્રધાન અને હું ઘણા સમયથી મિત્રો છીએ, પરંતુ અમે યોગ્ય સમયની રાહ જોઈ રહ્યાં હતાં. હવે યોગ્ય સમય છે અને પુસ્તક પણ તમારી સામે છે. મારા જીવનમાં ઘણાં ચઢાવ-ઉતાર, સ્ટ્રગલ, પેશન, ડ્રામા, હ્યુમર, કહેવાતી સફળતા, રોમાન્સ, સફળતા અને નિષ્ફળતા તથા સમર્પણ વગેરે છે. જીવનમાં જે લોકો સાથે મુલાકાત થઈ, સંબંધ રહ્યો કે તૂટ્યો તે તમામે મને કંઈક શિખવ્યું છે અને આ તમામ સચ્ચાઈ આ પુસ્તકમાં વાંચવા મળશે.